კარლ ფილიპი (ვერმლანდის ჰერცოგი)
პრინცი კარლ ფილიპი (შვედ. Prins Carl Philip; დ. 13 მაისი, 1979, სტოკჰოლმი, შვედეთი) — ბერნადოტების დინასტიის წარმომადგენელი. შვედეთის კრონპრინცი დაბადებიდან 1979 წლის 31 დეკემბრამდე. შვედეთის პრინცი და ვერმლანდის ჰერცოგი 1980 წლიდან. შვედეთის მეფე კარლ XVI-ისა და დედოფალ სილვია სომერლატის შუათანა შვილი, კრონპრინცესა ვიქტორიას უმცროსი და პრინცესა მადლენას უფროსი ძმა. შვედეთის ტახტის რიგით მეოთხე მემკვიდრე დისა და დისშვილების შემდეგ.